

ที่ มท ๐๘16.3/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

 ตามที่กรมส่งเสริมการปกครองท้องถิ่นได้มีหนังสือ ด่วนที่สุด ที่ มท 0816.3/ว 2020 ลงวันที่ 14 พฤษภาคม 2567 เรื่อง สำรวจข้อมูลเกี่ยวกับระบบน้ำดื่มของโรงเรียน/วิทยาลัย แจ้งว่ารัฐบาลกำหนดให้มีโครงการเฉลิมพระเกียรติในนามรัฐบาล จำนวน 10 โครงการโดยมอบหมายให้หน่วยงานต่าง ๆ รับไปดำเนินการ ดังนี้ 1) โครงการยกระดับสวนสาธารณะบึงหนองบอน และ Pocket Parks 72 แห่ง 2) โครงการ 7.2 ล้านต้น พลิกฟื้นผืนป่า 3) โครงการแหล่งน้ำบาดาลขนาดใหญ่แก้ปัญหาภัยแล้ง อันเนื่องมาจากพระราชดำริ 72 แห่ง 4) โครงการ “10 คลองสวย น้ำใส คนไทยมีสุข” 5) โครงการพัฒนา 72 สายน้ำอย่างยั่งยืน 6) โครงการยกระดับโรงพยาบาลสมเด็จพระยุพราช โรงพยาบาลชุมชนเฉลิมพระเกียรติ โรงพยาบาลชัยพัฒน์ และหน่วยบริการปฐมภูมิ 72 แห่ง 7) โครงการพัฒนาคุณภาพชีวิต ที่ดินทำกินและที่อยู่อาศัย 8) โครงการบริจาคโลหิต 10,000,000 CC 9) โครงการจัดหากายอุปกรณ์สำหรับช่วยเหลือคนพิการ 72,000 ชุด 10) โครงการ “หลอมรวมใจ มอบน้ำใสสะอาดให้โรงเรียน” และได้ขอความร่วมมือจังหวัดแจ้งองค์กรปกครองส่วนท้องถิ่นที่จัดการศึกษา (โรงเรียน/วิทยาลัย) ทุกแห่ง ดำเนินการตอบแบบสำรวจเกี่ยวกับน้ำดื่ม ของโรงเรียน/วิทยาลัย ให้กรมส่งเสริมการปกครองท้องถิ่นทราบ ภายในวันที่ 28 พฤษภาคม 2567 ผ่านระบบ Google Forms นั้น

 ในการนี้ เพื่อให้การดำเนินโครงการที่ 10 โครงการ “หลอมรวมใจ มอบน้ำใสสะอาด
ให้โรงเรียน” ครอบคลุมถึงสถานศึกษาสังกัดองค์กรปกครองส่วนท้องถิ่นทุกแห่งและทุกประเภท จึงขอความร่วมมือจังหวัด**แจ้งองค์กรปกครองส่วนท้องถิ่นที่มีศูนย์พัฒนาเด็กเล็กทุกแห่งเพิ่มเติม** ให้ดำเนินการ ตอบแบบสำรวจเกี่ยวกับน้ำดื่มของสถานศึกษาสังกัดองค์กรปกครองส่วนท้องถิ่น ผ่านระบบ Google Forms ท้ายหนังสือนี้ พร้อมทั้งขอเลื่อนกำหนดการส่ง เป็นภายใน**วันที่ 23 พฤษภาคม 2567**

 กรมส่งเสริมการปกครองท้องถิ่น

 **15**  พฤษภาคม 2567

 แบบสำรวจเกี่ยวกับน้ำดื่มฯ

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

ไปรษณีย์อิเล็กทรอนิกส์ saraban@dla.go.th

ผู้ประสานงาน : สรัลพัฒน์ พรหมสาขา ณ สกลนคร โทร. 081-451-6416 bit.ly/4bhPZ9Z

ผอ.กง.สศ. …................................

หน.ฝ.กศ. ....................................

จนท. ...........................................